Suchinthana/si-wikipedia huggingface dataset:
ගෝලීය ස්ථාන නිර්ණයන පද්ධතිය

ගෝලීය ස්ථාන නිර්ණයන පද්ධතිය (GPS ජීපීඑස්) යනු,  ජීපීඑස් චන්ද්‍රිකා සතරක් හෝ වැඩි ගණනක්  වෙත අනවරෝධිත දෘෂ්ටි රේඛා දර්ශනය සහිත,  පෘථිවිය මත හෝ අසබඩ හෝ පිහිටි ඔනෑම තැනකදී,  සියළු කාලගුණ තත්ත්වයන්හිදී පිහිටුම් සහ වේලා තොරතුරු  සපයන,  අභ්‍යාවකාශ-පදනම් කොට ගත් චන්ද්‍රිකා මං සෙවුම් පද්ධතියකි.   මෙම පද්ධතිය විසින්, ලොව වටා සන්නද්ධ හමුදා, සිවිල් සහ වාණිජ පරිශීලකයන් හට ඉතා වැදගත් හැකියාවන් ලඟා කර දෙයි. එය පවත්වාගෙන යනු ලබන්නේ, එක්සත් ජනපද රජය විසින් වන අතර  ජීපීඑස් රිසීවරයක් සතු ඔනෑම අයෙකුට නිදහසේ එය වෙත පිවිසිය හැකිය.

මින් පෙර පැවති මං සෙවුම් පද්ධතීන්ගේ සීමයනයන් අභිබවායෑමට 1973 වසරෙහිදී ජීපීඑස් ව්‍යාපෘතිය ප්‍රවර්ධනය කෙරුණේ, 1960 ගණන් වල රහස්‍ය ඉංජිනේරුමය සැලසුම් අධ්‍යයනයන් කිහිපයක්ද ඇතුළුව, පුර්වප්‍රාප්තිකයන් කිහිප දෙනෙකුගේ අදහස් සංකලනය කරමිනි .

සාමාන්‍ය භාවිතය සඳහා GPS යොදා ගැනීම. 
සීත යුධ සමයේදී ඇමරිකාවේ සිට කොරියාව බලා ගමන් ගත්ත යානයක් අත්වැරදීමකින් රුසියානු ගුවන්තලයට ඇතුල් වීම හේතුවෙන් එකී යානය සාමාන්‍ය ගුවන් මඟීන්ද සමඟ රුසියාව විසින් මිසයිල ප්‍රහාරයකින් වෙඩි තබා බිම හෙලනු ලබනවා. එදා මෙසේ රුසියානු ගුවන්තලයට කොරියානු KAL 007 යානය ඇතුල්වීමට හේතුව වූයේ මං සෙවුමේ (Navigation) දෝෂයක්. 

1983 වසරේ සිදුවූ මේ සිදුවීම සීත යුධ සමයේ ඇතිවූ දරුණුතම ප්‍රහාරය ලෙසට හඳුන්වන අතර මේ සිද්ධියෙන් පසුව ඇමරිකානු ජනාධිපති රොනල්ඩ් රේගන් විසින් GPS ජාලය හමුදා නොවන සාමාන්‍ය සේවාවන්ගේද භාවිතයට අවසර ලබා දෙන ලදී.

ගෝලීය ස්ථානගත කිරීමේ පද්ධතිය (GPS) යනු එකම සම්පූර්ණ ක්‍රියාකාරී මඟ සොයා ගැනීමේ නිරවද්‍ය ක්ෂුද්‍ර තරංග විමෝචනය කරන පෘථිවි කාක්ෂික ගත වූ චන්ද්‍රිකා පද්ධතියයි. (GNSS)
අවම වශයෙන් පෘථිවි කාක්ෂික ගතවූ චන්ද්‍රිකා 24 ක් වත් සමූහනයක් ගොඩ නංවමින් අදායකයා වෙත ඔහුගේ පිහිටීම, දිශානතිය, වේගය පිළිබඳ දැනුවත් වීමේ ඉඩ ලබා ‍දේ. මීට අනුරූප වෙනත් පද්ධති නම් රුසියානු GLONASS (2008 දක්වා ද සම්පූර්ණ වී නොතිබිණ) පැමිණීමට නියමිත යුරෝපා ගැලීලියෝ ස්ථානගත කිරීමේ පද්ධතිය, IRNSS ඉන්දීය පද්ධතිය ආදියයි.එක්සත් ජනපද ආරක්ෂක දෙපාර්තමේන්තුව මඟින් සංවර්ධිත GPS නිල වශයෙන් NAVSTAR GPS (ජනප්‍රිය ‍විශ්වාසයන්ට අනුව NAVSTAR GPS කෙටි නාමයක් නොවන අතර GPS කෙටි නාමයක් නොවන අතර GPS වැඩසටහනේ අයවැයේ දී එහි ප්‍රධාන තීරකවරයකු වූ ජෝන් වොල්ෂ් විසින් සරලවම ලබා දුන්නකි) චන්ද්‍රිකා පිරිවර කළමනාකරණය කෙරෙන්නේ එක්සත් ජනපද ගුවන් හමුදාවේ 50 වැනි ආකාශ පියාපත මඟිනි. එය නඩත්තු කිරීමේ පිරිවැය වසරකට ඇමරිකන් ඩොලර් මිලියන 750 කි. ඒ සඳහා වයස්ගත චන්ද්‍රිකා ප්‍රතිස්ථාපනය, සමීක්ෂණය හා සංවර්ධනය, අඩංගු‍වේ.007 කොරියන් ගුවන් පථ ගුවන් යානය 1983 දී වෙඩි තබා බිම හෙලීමෙන් පසු ජනාධිපති රොනල්ඩ් රේගන් පද්ධතිය සෘජුවම නිදහස් සිවිල් වැසියෙකුට පොදු වස්තුවක් ලෙස භාවිතා කළ හැකි අන්දමේ වැඩපිළිවෙලක් අරඹන ලදී. එතැන් සිට GPS ලොව පුරා මං සොයා ගැනීමේ ආධාරකයක් ලෙසත් සිතියම් නිර්මාණයේ දී වැදගත් උපකරණයක් ලෙසත්, මිනින්දෝරු වැඩවලට හා වානිජ විද්‍යාත්මක වශයෙන් ප්‍රයෝජනයට ගැනේ. geocaching (ගෝලීය ඇල්ලුම) ආදී විනෝදාංශ සඳහා භාවිතා කෙරිණි. එමෙන්ම එය නිරවද්‍ය කාල පරිහරණයක් සපයන අතර භූමිකම්පා පිළිබඳ විද්‍යාත්මක අධ්‍යයන, දුරකථන සන්නිවේදන ජාලවල මෙන්ම සමාංගීකරණය ආදී යෙදවුම්වල බහුලව භාවිතයට ගැනිණි.

මූලාශ්‍ර

ආශ්‍රිත
 බෙයිදෞ චන්ද්‍රිකා මඟ පෙන්වීමේ පද්ධතිය

චන්ද්‍රිකා මඟ පෙන්වීමේ පද්ධති
එන්ටීවී (තුර්කිය)

එන්ටීවී යනු තුර්කිය තුල සිය විකාශන කටයුතු සිදු කරන රූපවාහිනී ප්‍රවෘත්ති නාලිකාවකි. නාලිකාව තුල පුවත් වැඩසටහන් වලට අමතරව පාපන්දු වැඩසටහන්, (විශේෂයෙන් La Liga තරඟ), සහ NBA තරඟ විකාශය කරනු ලබයි.

අතීතය

1996 වසරේදී Cavit Çağlar ගේ Nergis සමූහයට අයත් රූපවාහිනී නාලිකාවක් ලෙස ආරම්භ කල එන්ටීවී, එරට ප්‍රථම රූපවාහිනී ප්‍රවෘත්ති නාලිකාවද විය. 1999 ජනවාරියේදී, Doğuş සමූහයේ සාමාජිකයෙකු බවට එන්ටීවී පත්විය.

වැඩසටහන්
දේශීය සහ ජාත්‍යන්තර පුවත් වැඩසටහන් වලට අමතරව එන්ටීවී නාලිකාව, විවිධ වාර්ථා වැඩසටහන්, ව්‍යාපාරික වැඩසටහන්, කලා සහ සංස්කෘතිය පිළිබඳ වැඩසටහන්, ක්‍රීඩා සහ එදිනෙදා වැඩසටහන් සිය නාලිකාව තුල විකාශනය කරනු ලැබේ.

සිදුවීම්

2013 ජුනි මසදී තුර්කියේ හටගත් උද්ඝෝෂණ පිළිබඳව තොරතුරු නියමාකාරයෙන් ඉදිරිපත් නොකිරීම නිසා, ඉස්තාන්බුල් පිහිටි එන්ටීවී ප්‍රධාන මූලස්ථාන ගොඩනැගිල්ල ඉදිරිපිට මහජන විරෝධතා පැවැත්වුණු අතර, එම හේතුවෙන් එන්ටීවී හී සමහර නිලදාරීන් සිය තනතුරු වලින් පවා ඉවත්ව යාමට කටයුතු කලහ. Doğuş මාධ්‍ය සමූහයේ ප්‍රධාන විධායක නිලදාරී වූ, Cem Aydın, මහජන විවේචන පිළිගනිමින්, "ඔවුන් (ප්‍රේක්ෂකයින්) පාවා දීමට ලක් වූවා යැයි හැඟෙනවා ඇති" යනුවෙන් ප්‍රකාශයක් සිදු කොට, Doğuş මධ්‍ය සමූහයෙන් ඉවත්ව යන ලදී. ඔහුගේ නික්ම යාමෙන් සුළු මොහොතකට පසු, ඇතිකරගෙන තුබූ ගිවිසුම් අනූව බීබීසී වර්ල්ඩ් නිව්ස්හී, තුර්කියේ මාධ්‍ය නිදහස පිළිබඳ වැඩසටහනක් විකාශය කිරීම එන්ටීවී නාලිකාව ප්‍රතික්ෂේප කරන ලදී. එන්ටීවී නාලිකාව බීබීසීය සමග ඇතිකරගෙන තිබූ ගිවිසුම කඩකිරීම හේතුවෙන්, එම ගිවිසුම අත්හිටුවීමට බීබීසී ය පියවර ගන්නා ලදී.

මේවාද බලන්න
 ජාත්‍යන්තර ප්‍රවෘත්ති නාලිකා

මූලාශ්‍ර

භාහිර සබැදි
Official site
NTV Turkey at LyngSat Address

ජාත්‍යන්තර රූපවාහිනී නාලිකා
ශ්‍රී ලංකාවේ පාකිස්තාන මහකොමසාරිස්ට එල්ලකල ප්‍රහාරය

2006 අගෝස්තු 14 වන දින, එවක ශ්‍රී ලංකාවේ පාකිස්තානු මහ කොමසාරිස්වරයා වූ බෂීර් වලි මොහමඩ් ( Bashir Wali Mohamed) මහතාව කැටුව යමින් සිටි රථ පෙලකට දෙමළ ඊළාම් විමුක්ති කොටි ත්‍රස්තවාදීන් විසින් කොළඹ දී බෝම්බ ප්‍රහාරයක් එල්ල විය. ප්‍රහාරයෙන් මහ කොමසාරිස්වරයා දිවි ගලවා ගත්තද, ඔහුව කැටුව යමින් සිටි ආරක්ෂක නිළදාරීන් ඇතුළු 7 දෙනෙකු ජීවිතක්ෂයට පත්වූහ. තවත් පුද්ගලයෝ 17 දෙනෙකු ප්‍රහාරය නිසා තුවාල ලැබූහ.

තාම සංවිධානය විසින් සිදුකරන සිවිල් පුද්ගලයන්ට කරන කිසිදු ප්‍රහාරයක වගකීම භාර නොගන්නා  දෙමළ ඊළාම් විමුක්ති කොටි ත්‍රස්තවාදීන් සුපුරුදු පරිදිම මෙම ප්‍රහාරය සම්බන්ධයෙන් වගකීමද භාර නොගන්නා ලදී.  ශ්‍රී ලංකා රජය විසින් මෙම ප්‍රහාරය එල්ටීටීඊ සංවිධානය විසින් සිදු කරන ලද්දක් බවට චෝදනා කරන ලදී. ශ්‍රී ලංකා හමුදා ප්‍රකාශකවරයෙකු මේ සිද්ධිය පිළිබඳව විස්තර කරමින් කියා සිටියේ, මේ ප්‍රහාරය දෙමළ ඊළාම් විමුක්ති කොටි විසින් පාකිස්තානු මහ කොමසාරිස්වරයා ඝාතනය කිරීම අරමුණු කොට ගෙන ක්‍රියාත්මක කරන ලද ප්‍රහාරයක් විය හැකි බවයි. පාකිස්තානු රජය ශ්‍රී ලංකා රජය වෙත මිලිටරි ආධාර ලබා දීම එල්ටීටීඊ සංවිධානයේ කෝපයට හේතු වූ නිසා මෙම ප්‍රහාරය දියත් කරන්නට ඇතැයි, ඔහු තවදුරටත් ප්‍රකාශ කරමින් කියා සිටින ලදී.

පසුව, මෙම ප්‍රහාරය සම්බන්ධයෙන් එල්ටීටීඊ සැකකරුවන් කිහිපදෙනෙකු ආරක්ෂක අංශ විසින් අත්අඩංගුවට ගන්නා ලදී.

විකල්ප මත
පාකිස්තානු මහ කොමසාරිස්වරයා එය, ශ්‍රී ලංකා රජයට මිලිටරි ආධාර සිදු කරන පාකිස්තානය බිය ගන්වනු පිණිස, ඉන්දියාව විසින් ක්‍රියාවට නංවනු ලැබූ ප්‍රහාරයක් ලෙස හඳුන්වන ලදී. එනමුත් මෙම මතය තහවුරු කිරීම සඳහා කිසිදු සාක්‍ෂියක් ඉදිරිපත් නොවුනි.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව
 පාකිස්තාන–ශ්‍රී ලංකා සබඳතා

මූලාශ්‍ර

Pakistan–Sri Lanka relations
2008 කොටුව දුම්රිය නැවතුම්පල බෝම්බ ප්‍රහාරය

2008 කොටුව දුම්රිය නැවතුම්පළ බෝම්බ ප්‍රහාරය යනු එම වසරේ පෙබරවාරි 3 වන දින ශ්‍රී ලංකාවේ, කොළඹ කොටුව දුම්රිය ස්ථානයේ, මගී දුම්රියක් අසල පුපුරුවා හරිනු ලැබූ මරාගෙන මැරෙන බෝම්බ ප්‍රහාරයකි. ප්‍රහාරයෙන් පුද්ගලයෝ 12 දෙනෙකුට සිය ජීවිත අහිමි වූ අතර, තවත් 100 කට වැඩි පිරිසකට තුවාල සිදු විය. මිය ගිය අය අතර ඩී. එස්. සේනානායක විද්‍යාලයේ බේස්බෝල් කණ්ඩායමේ සිසුන් 8 දෙනෙකු සහ ඔවුන් භාරව සිටි ගුරුවරයෙකුද විය. 

මෙම ප්‍රහාරය මරාගෙන මැරෙන දෙමළ කොටි ත්‍රස්ථ සාමාජිකාවක විසින් සිදුකරන ලද්දක් බවට, ශ්‍රී ලංකා රජය තහවුරු කර ගන්නා ලදී. වේදිකා අංක 3 අංගණයේ නවත්වන ලද, දුම්රියෙන් බට අවස්ථාවේදීම බෝම්බකාරිය විසින් සිය බෝම්බය පුපුරුවා හැර ගෙන තිබිණි.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

References

භාහිර සබැදි 
හාර්ට්බ්‍රීක්සිටි, අයිලන්ඩ්
ශ්‍රී ලංකා රෙයිල්වේ ස්ටේෂන් සුයිසයිඩ් බ්ලාස්ට් කිල්ස් 11, රොයිටර්ස්

එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
වැලිවේරිය බෝම්බ ප්‍රහාරය

වැලිවේරිය බෝම්බ ප්‍රහාරය යනු ක්‍රි.ව. 2008 වසරේ අප්‍රියෙල් 6 වන දින, දෙමළ කොටි ත්‍රස්තවාදියෙකු විසින් ශ්‍රී ලංකාවේ, වැලිවේරිය තුල පුපුරුවා හරින ලද මරාගෙන මැරෙන බෝම්බ ප්‍රහාරයකි. එම වසරේ සිංහල දෙමළ අළුත් අවුරුද්ද වෙනුවෙන් වැලිවේරියේ සංවිධානය කල අළුත් අවුරුදු මැරතන් තරඟයේ සමාරම්භක අවස්ථාව සනිටුහන් කල අවස්ථාවේදී, පුපුරුවා හරිනු ලැබූ මෙම බෝම්බයෙන් පුද්ගලයෝ 15 දෙනෙකු ජීවිතක්ෂයට පත්වූහ. මිය ගිය අය අතර ශ්‍රී ලංකාවේ ජාතික මළල ක්‍රීඩා පුහුණුකරු ලක්ෂ්මන් ද අල්විස්, දේශපාලඥ ජෙයරාජ් ප්‍රනාන්දුපුල්ලේ, හිටපු ඔලිම්පික් තරඟකරු කුරුප්පු කරුණාරත්න සහ හමුදා නිලදාරී කර්නල් උදයධීර යන අය වූහ. ප්‍රහාරයෙන් තවත් 90 දෙනෙක් පමණ තුවාල ලැබූහ. ශ්‍රී ලංකා රජය මෙම ප්‍රහාරය සිදුකිරීම සම්බන්ධයෙන් දෙමළ කොටි සංවිධානයට චෝදනා එල්ල කරන ලදී.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව
Explosion caught on tape

මූලාශ්‍ර

එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
ශිරන්ති රාජපක්ෂ

ශිරන්ති රාජපක්ෂ (විවාහයට පෙර වික්‍රමසිංහ)   පූර්ව ජනාධිපති ආර්යාවන් අතුරින් එක් අයෙකු වෙයි. හිටපු ජනාධිපතිවරයා සහ ශ්‍රී ලංකාවේ හයවන විධායක ජනාධිපති වූ මහින්ද රාජපක්ෂගේ ආර්යාව වෙයි. ඇය මානසික විද්‍යාව සහ පෙර පාසල් අධ්‍යාපනය සම්බන්ධයෙන් වෘත්තීයමය නිපුණතාධාරිණියකි.

මුල් අවධිය
ශ්‍රී ලංකා නාවික හමුදාවේ කොමදෝරු ඊ. පී. වික්‍රමසිංහ යුවලට දාව පවුලේ එකම දියණිය වශයෙන් බදුල්ලේදී උපත ලැබුවාය. ඇයට සහෝදරයෝ දෙදෙනෙක්ද වූහ.

අධ්‍යාපනය
ශිරන්ති සිය මූලික අධ්‍යාපන කටයුතු, බම්බලපිටියේ ශුද්ධ වූ පවුලේ කන්‍යාරාමයෙන් හැදෑරූ අතර, ඇය සිය ද්විතීක අධ්‍යාපන කටයුතු, ළමා මානසික විද්‍යාව සහ පෙර පාසල් අධ්‍යාපනය සම්බන්ධයෙන්, ඩිප්ලෝමා පාඨමාලාවක්ද සහිතව අවසන් කලාය.

ලෝක රූ රැජින සහ විශ්ව රූ රැජින
1973 වසරේ පැවැති ශ්‍රී ලංකා විශ්ව රූ රැජින තරඟය ජයගත් ශිරන්ති , 1973 ග්‍රීසියේ ඇතෑන්ස් හී පැවැති විශ්ව රූ රැජින තරඟයට සහ, එම වසරේම ලන්ඩනයේ පැවැති ලෝක රූ රැජින තරඟයටද ශ්‍රී ලංකාව නියෝජනය කරමින් සහභාගී වූවාය.

පවුල් දිවිය
1983 වර්ෂයේදී ශිරන්ති සහ මහින්ද රාජපක්ෂ විවාහ වූහ. නාමල්, යෝෂිත , සහ රෝහිත ඔවුන් දෙපලගේ පුතුන් තිදෙනා වෙති.

මේවාද බලන්න
ශ්‍රී ලංකාවේ ජනාධිපති ආර්යා ලයිස්තුව
 ශ්‍රී ලංකා විශ්ව රූ රැජින
රාජපක්ෂ පවුල

මූලාශ්‍ර

භාහිර සබැදි
ද මිස් වර්ල්ඩ් 1973
අෘ ගිෆ්ට් ෆ්‍රොම් ෆස්ට් ලේඩි

සිංහල
රාජපක්ෂ පවුල
ජනාධිපති ආර්යාවෝ - ශ්‍රී ලංකා
ෆ්‍රැන්සිස් ‍ඩ්රේක්

ශ්‍රීමත් ෆ්‍රැන්සිස් ඩ්රේක්, උප අද්මිරාල් ( – 27 ජනවාරි 1596) යනු,  ඉංග්‍රීසි  මුහුදු කපිතන්වරයෙක්,  මුහුදු කොල්ල කපිතාන්වරයෙක්, යාත්‍රිකයෙක්, වහල් වෙළෙන්දෙක්, සහ එළිසබෙතානු යුගයෙහි දේශපාලනඥයෙකු විය. ලොව වටා දෙවන පර්යන්තයාත්‍රණය, 1577 සිට  1580 දක්වා ඩ්රේක් විසින් සිදුකෙරිණි.

එංගලන්තයේ පළමුවන එළිසබෙත් රැජිණ විසින් 1581දී ඩ්රේක් වෙත නයිට් පදවිය පිරිනැමිණි. 1588දී ස්පාඤ්ඤ නැව් කණ්ඩායමට එරෙහිවූ ඉංග්‍රීසි නැව් සමූහයේ දෙවන ප්‍රධාන අණ දෙන නිලධාරි වූයේ ඔහුය. 1596 ජනවාරි මාසයේදී අතීසාරය වැළඳීමෙන් ඔහු මිය ගියේ  අසාර්ථක ලෙසින්  සන් ජුවම්, පුවටෝ රිකෝ ප්‍රහාරයට ලක් කිරීමෙන් පසුවය.

ඔහුගේ වික්‍රමයන් ජනප්‍රවාදගත වූ අතර, එනිසාම ඉංග්‍රීසි ජාතිකයන්ට ඔහු වීරයෙක් වූ නමුදු  ස්පාඤ්ඤ ජාතිකයන්ට ඔහු  මුහුදු කොල්ලකාරයෙක් වූ අතර ඔවුනතර ඔහු හැඳින්වුනේ  එල් ඩ්රාක් ලෙසිනි.  දෙවන පිලිප් රජ,  ඔහුගේ මරණය ගෙන දෙන්නෙකුට, 20,000 ඩූකාට් ත්‍යාගයක්, එනම් නූතන සම්මතයන් ප්‍රකාර,   £4 මිලියන (US$6.5M) පමණ පිරිනැමූ බව කියැවේ.

ආශ්‍රිත

බ්‍රිතාන්‍ය ජාතිකයෝ
ටයිම්ස් නව්

ටයිම්ස් නව් යනු ඉන්දියාවේ මුම්බායි නුවර පදනම් කර ගත්, ඉංග්‍රීසි භාෂාවෙන් පැය 24 පුරාම විකාශන කටයුතු සිදු කරන රූපවාහිනී ප්‍රවෘත්ති නාලිකාවකි. නාලිකාවේ විකාශනයන් ඉන්දියාව, සිංගප්පූරුව සහ එක්සත් ජනපදය තුල සිදු කරයි. ඉන්දියාවේ පළමු මිලිටරි රියැලිටි වැඩසටහන වූ ‘Line of Duty’ වැඩසටහන විකාශය කරන ලද්දේද මෙම නාලිකාව විසිනි.

අතීතය
ද ටයිම්ස් සමුහය (The Times Group) සහ රොයිටර්ස්ගේ ඒකාබද්ධ දායකත්වයෙන්, සීමාසහිත ටයිම්ස් ග්ලෝබල් සමාගම (Times Global Broadcasing Company Limited) විසින් 2006 ජනවාරි 23 වන දින මෙම නාලිකාව අරඹන ලදී. 2008 වසරේදී රොයිටර්ස්, ටයිම්ස් ග්ලෝබල් හී තමන් සතුවූ සියයට 25.82 වූ කොටස් ප්‍රමාණය BCCL වෙත අළෙවි කොට හවුල් ව්‍යාපාරයෙන් ඉවත්ව යන ලදී.

සම්මාන

exchange4media News Broadcasting (ENBA) සම්මාන

ENBA 2012
 වසරේ ප්‍රවෘත්ති නාලිකාව- ටයිම්ස් නව් 
 වසරේ ප්‍රවෘත්ති සංස්කාරක- Arnab Goswami.

මතභේදාත්මක
2011 ඔක්තෝම්බර් 19 දින නිව්ස් බ්‍රෝඩ්කාස්ට් ඇසෝසියේෂන් (News Broadcasters Association) විසින්, මෙම නාලිකාව වාරණයකට යටත් කිරීමට තීරණය කරන ලදී. ඊට හේතුව ලෙස ඔවුන් කියා සිටියේ, නාලිකාව විසින් 2011 මැයි 20 වන දින "Will Kanimozhi turn approver?" යන ශීර්ෂපාඨය යටතේ ඉදිරිපත් කල විවාදාත්මක වැඩසටහනේ, යම් යම් සදාචාරාත්මක කරුණු කීපයක් උල්ලංඝනය වී තිබුණු බවයි.

මේවාද බලන්න
 ජාත්‍යන්තර ප්‍රවෘත්ති නාලිකා

මූලාශ්‍ර

ජාත්‍යන්තර රූපවාහිනී නාලිකා
ඉන්දියාවේ රූපවාහිනී නාලිකා
ඡන්ද පත්‍රිකා

ඡන්ද විමසීමකදී ජන්දය (සහ හෝ මනාපය) ප්‍රකාශකිරීම සඳහා යොදාගන්නා පත්‍රිකා ඡන්ද පත්‍රිකා නම් වේ.

අතීතය
අතීත ඡන්ද විමසීම් වලදී චන්දය ප්‍රකාශකිරීම සඳහා ඡන්ද පත්‍රිකා හැර වෙනත් ද්‍රව්‍යද භාවිතාකර ඇත.

ආශ්‍රිත ලිපි
 ඡන්ද විමසීම්
 චන්දය ප්‍රකාශකිරීම
මැතිවරණ කොට්ඨාශ

මැතිවරණ කොට්ඨාශයක් (සමහර අවස්ථාවල මැතිවරණ දිස්ත්‍රික්කය යනුවෙන් හැඳින්වෙන) යනු ව්‍යවස්ථාදායකයක ආසන එකක් හෝ කීපයක් සඳහා ඡන්ද විමසීමක් පවත්වන්නාවූ නිශ්චිත භූමි ප්‍රදේශයයි.

රට අනුව
මැතිවරණ කොට්ඨාශයක් යන්නේ නිශ්චිත අදහස සහ අර්ථ දැකිවීම රටෙටන් රටට වෙනස්විය හැක.

ඡන්ද විමසීම්
ඡන්දය විමසීමේ ක්‍රම
ඡන්දපොල

ඡන්ද විමසීමකදී ඡන්ද හිමිකරුවන් විසින් ඡන්ද පත්‍රිකා භාවිතාකර ඡන්දය ප්‍රකාශකරන ස්ථානය ඡන්දපොල නම්වේ.

ඡන්ද විමසීම්
මනාප ඡන්ද ක්‍රමය



මනාප ඡන්ද ක්‍රමය භාවිතකරන රටවල්

ව්‍යවස්ථාදායකය තෝරාගැනීමේදී මනාප ඡන්ද ක්‍රමය භාවිතකරන රටවල්
Please note that some of these states may use other systems in addition to open list. For example, open list may decide only upper house legislative elections while another electoral system is used for lower house elections.

ව්‍යවස්ථාදායකය තෝරාගැනීමෙදී හැර වෙනත් ඡන්ද විමසීමකදී මනාප ඡන්ද ක්‍රමය භාවිතකරන රටවල්
  for regional elections in the states of Bremen and Hamburg, and municipal elections in various states
  for යුරෝපියානු, ප්‍රාදේශීය සහ මහ නගරසභා මැතිවරණ මෙන්ම; මැතිවරණ ප්‍රතිසංස්කරණයන්ට පෙරාතුව ජාතික පාර්ලිමේන්තු මැතිවරණ සඳහා

සමානුපාතික නියෝජන ඡන්ද විමසීම් ක්‍රමය
ත්‍රස්‌තවාදයට එරෙහිව සටන් කිරීමේදී සිවිල් වැසියන් මියයැම

ත්‍රස්‌තවාදයට එරෙහිව සටන් කිරීමේදී සිවිල් වැසියන් මියයැම ජාත්‍යන්තර මානුෂීය නීතිය උල්ලංඝනය කිරීමක්‌ද නැද්ද යන්න කලක් තිස්සේ පමතින විවාදාත්මක මාතෘකාවකි.

සිදුවූ අවස්ථා
 තාලේබාන් ත්‍රස්ථවාදීන්ට විරුද්ධව අ.එ.ජ. ඇෆ්ගනිස්ථානයේ සිදුකල ප්‍රහාර වලදී
 තාලේබාන් ත්‍රස්ථවාදීන්ට විරුද්ධව අ.එ.ජ. පාකිස්ථානයේ සිදුකල ප්‍රහාර වලදී
 දෙමළ ඊළාම් විමුක්ති කොටි ත්‍රස්තවාදීන්ට විරුද්ධව ශ්‍රී ලංකාව සිය රට තුලම සිදුකල ප්‍රහාර වලදී

මෙය ජාත්‍යන්තර මානුෂීය නීතිය උල්ලංඝනය කිරීමක්‌ නොවන බවට මානව හිමිකම් පිළිබඳ එක්‌සත් ජාතීන්ගේ විමර්ශක බෙන් එමර්සන් මානව හිමිකම් සමුළුවට වාර්තාවක්‌ ඉදිරිපත් කර ඇත. බෙන් එමර්සන්ගේ මෙම වාර්තාවේ යේමනය, ඇෆ්ගනිස්තානය, සෝමාලියාව ආදී රටවල් ගැන මිස ශ්‍රී ලංකාව ගැන සඳහන් කර නොමැත.  

ත්‍රස්තවාදය
අධිවේගී මාර්ග ප්‍රවාහන සමාගම

අධිවේගී මාර්ග ප්‍රවාහන සමාගම ශ්‍රී ලංකාවේ අධිවේගී මාර්ගවල මගී ප්‍රවාහන කටයුතු වෙනුවෙන් පිහිටුවා ඇති ආණ්ඩුවට අයත් සමාගමකි.

මූලාශ්‍ර

ශ්‍රී ලංකා ආණ්ඩුවට අයත් සමාගම්
පෝනි එක්ස්ප්‍රස්

පෝනි එක්ස්ප්‍රස් යනු, සෙන්ට් ජෝසප්, මිසූරි සිට මහා තැන්න හරහා, රොකී කඳු සහ සියරා නෙවාඩා මතින් පිළියවන ස්ථාන කිහිපයක් භාවිතා කරමින්අසු පිට ගොස්,  සැක්‍රමෙන්ටෝ, කැලිෆෙෘ්ර්නියාව වෙත, පණිවුඩ, පුවත්පත්, තැපැල් සහ කුඩා පාර්සල් පවා ප්‍රවාහනය කල තැපැල් සේවාවකි. එය ක්‍රියාත්මකව පැවති මාස 18 තුලදී, අත්ලාන්තික් සහ ශාන්තිකර වෙරළවල් අතර පණිවුඩ යැවීමට ගත වන කාලය දින 10 කට පමණ සීමා කිරීමට එය සමත් විය.  ටෙලිග්‍රාෆ් සේවාව පිහිටුවීමට පළමුව, 1860 අප්‍රේල් 3 දින සිට 1861 ඔක්තොම්බර් මස දක්වා, ඇමරිකාවෙහි බටහිර ප්‍රදේශයෙහි නැගෙනහිර-බටහිර සන්නිවේදනය සඳහා වූ වඩාත් සෘජු ක්‍රමය එය වූ අතර, නව  කැලිෆෝර්නියා ජනපදය රටෙහි අනෙකුත් පෙදෙස් හා සමග සම්බන්ධ කිරීමට මෙය අතිශයින් වැදගත් විය.

ආශ්‍රිත
දඬුබස්නාමානය (ටෙලි නාට්‍යය)

දඬුබස්නාමානය යනු ජනප්‍රිය සිංහල ටෙලි නාට්‍යයකි .

මූලාශ්‍ර 

සිංහල ටෙලි නාට්‍ය
දඬුබස්නාමානය (වක්‍රෝත්තිහරණය)

දුන්නක් ආධාරයෙන් ඊතල විදීමට හැකි අපරිම දුරට දඬුබස්නාමානය යයි කියනු ලැබේ.

 දඬුබස්නාමානය - දුර පිළිබඳ මිනුම.
 දඬුබස්නාමානය (ටෙලි නාට්‍යය) - මේ නමින් වූ ටෙලි නාට්‍යය.
එයාර් ලංකා යූඑල්512 පියාසැරිය

එයාර් ලංකා පියාසැරි 512 යනු එයාර් ලංකා සමාගමට අයත්ව තුබූ Lockheed L-1011 Tristar වර්ගයේ මගී ප්‍රවාහන ගුවන් යානයකි. ගුවන් යානය 1986 වසරේ මැයි 3 වන දිනදී, ලන්ඩන් ගැට්වික් (Gatwick) ගුවන් තොටුපලෙන් නික්මී, සූරිච් සහ ඩුබායි හරහා ශ්‍රී ලංකාවේ බණ්ඩාරනායක ජාත්‍යන්තර ගුවන්තොටුපළ වෙත ගොඩබැස්සූ අතර පසුව එය, මාලදිවයින වෙත පියාසර කිරීමට නියමිතව තිබුණි. නමුත් බණ්ඩාරනායක ගුවන් තොටුපළ පරිශ්‍රයේදී, යානය තුල අටවා තුබූ බෝම්බයක් පුපුරා යාම නිසා යානය දෙකඩ වී විනාශ වී ගිය අතර, පිපිරීම නිසා පුද්ගලයෝ 21 දෙනෙකු ජීවිතක්ෂයටත් සහ තවත් 41 දෙනෙකු තුවාලත් ලැබූහ. මිය ගිය අය අතර බ්‍රිතාන්‍ය ජාතිකයින් දෙදෙනෙක්, බටහිර ජර්මානුවන් දෙදෙනෙක්, ප්‍රංශ ජාතිකයින් තිදෙනෙක්, ජපන් ජාතිකයින් දෙදෙනෙක්, මාලදිවයින් ජාතිකයෙක් සහ පාකිස්තානු ජාතිකයෙක් විය. (ප්‍රහාරයෙන් විදේශිකයින් 13 දෙනෙකු මිය ගියහ)

යානය මගින් මාලදිවයින වෙත ප්‍රවාහනය කිරීමට නියමිතව තුබූ මස් සහ එළවළු ඇසුරුම් අතර බෝම්බය අටවා තිබෙන්නට ඇතැයි විශ්වාස කෙරේ. මේ සමයේ ශ්‍රී ලංකා රජය සහ දෙමළ ඊළාම් විමුක්ති කොටි අතර ඇතිව තුබූ සාම සාකච්ඡා කඩාකප්පල් කර ගැනීමට, එල්ටීටීඊ ය විසින් මෙම බෝම්බ ප්‍රහාරය සිදු කර ඇති බව  ශ්‍රී ලංකා රජය තහවුරු කරන ලදී. පසු දිනයේ යානය තුල සිදු කල පරික්ෂණ වලදී, එල්ටීටීඊ ත්‍රස්ථ සංවිධානයේ තවත් එක් මිලේච්ඡ පාර්ශ්වයක් වූ මරාගෙන මැරෙන කළු කොටින්ට අයත්, නිළ ඇඳුමක් තිබී හමුවී තිබිණ.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව
 ලයන්එයාර් 602 පියාසැරිය

මූලාශ්‍ර

ගුවන් යානා අනතුරු
ශ්‍රී ලංකාවෙ ත්‍රස්තවාදයට එරෙහි මෙහෙයුවල අවසන් අදියරෙහිදී මානව හිමිකම් කඩකල බවට චෝදනාකිරීම

ශ්‍රී ලංකාවේ ත්‍රස්තවාදීන්ට එරෙහිව දශක තුනක් තුලදී සිදුකල මොහෙයුම් අවසානවූ ක්‍රි.ව.  2009 වසරේදීවූ ගැටුමෙහි අවසන් දින කිහිපය තුලදී, යුද්ධ අපරාධ ඇතුළු මානව හිමිකම් කඩකිරීම් සිදු කල බවට ශ්‍රී ලාංකික සන්නද්ධ හමුදාවට සහ ත්‍රස්තවාදී දෙමළ ඊළාම් විමුක්ති කොටි (දෙමළ කොටි) සංවිධානයට චෝදනා එල්ලවී ඇත. මෙම ප්‍රෝක්ත යුද්ධ අපරාධ අතරට, දෙපාර්ශවය විසින්ම සිවිල් වැසියන් සහ සිවිල් ගොඩනැගිලි වෙත ප්‍රහාර එල්ල කිරීම; දෙපාර්ශවය විසින්ම සටන්කරුවන් හා සිරකරුවන් මරාදැමීම; ශ්‍රී ලාංකික සන්නද්ධ හමුදාවන් හා ඔවුන්ගේ අනුබල ලබන සටන්කාමී සංවිධාන විසින් බලහත්කාරයෙන් අතුරුදහන්කිරීම්; යුද්ධ කලාපයෙහි සිරවී සිටි සිවිල් වැසියන්ට ආහාර, ඖෂධ සහ පිරිසිදු ජලය උග්‍ර ලෙසින් හිඟවීම සහ; දෙමළ කොටි විසින් ලමා සොල්දාදුවන් බඳවාගැනීම අයත් වෙති.

ත්‍රස්තවාදියෝ මෙම මෙහෙයුවල අවසන් අදියරෙහිදී මානව හිමිකම් කඩකල බවට චෝදනාකිරීම

ශ්‍රී ලංකා හමුදා මෙම මෙහෙයුවල අවසන් අදියරෙහිදී මානව හිමිකම් කඩකල බවට චෝදනාකිරීම

ආශ්‍රිත ලිපි
 ත්‍රස්‌තවාදයට එරෙහිව සටන් කිරීමේදී සිවිල් වැසියන් මියයැම
 කැලම් මැක්‌රේ
 මානව හිමිකම්
 නවනීදම් පිල්ලේ

යුද්ධ අපරාධ
යුද්ධ අපරාධ
යුද්ධ අපරාධ
 

දකුණු ආසියාව
2008 මොරටුව බස් බෝම්බ ප්‍රහාරය

2008 මොරටුව බස් බෝම්බ ප්‍රහාරය යනු  දෙමළ ඊළාම් විමුක්ති කොටි සංවිධානය විසින් එම වසරේ ජුනි 6 වන දින, මොරටුව කටුබැද්ද ප්‍රදේශයේ මගී බස් රථයක් තුල පුපුරුවා හැරි, බස් බෝම්බ ප්‍රහාරයකි. ප්‍රහාරයෙන් සිවිල් වැසියෝ 23 දෙනෙක් ජීවිතක්ෂයට පත්ව තවත් 80 පමණ පිරිසක් තුවාල ලැබූහ.

මෙම ප්‍රහාරය සිදුකිරීම සම්බන්ධයෙන් ශ්‍රී ලංකා රජය සහ ජාත්‍යන්තර ක්ෂමා සංවිධානය, එල්ටීටීඊ (LTTE) සංවිධානය වෙත චෝදනා එල්ල කරන ලදී. මීට අමතරව බ්‍රිතාන්‍ය විදේශ කටයුතු අමාත්‍යාංශය සහ ප්‍රමුඛ පෙලේ මානව හිමිකම් සංවිධාන රැසක්ද විසින් මෙම ප්‍රහාරය හෙලාදකින ලදී.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
1974 දෙමළ සම්මේලන සිද්ධිය

1974 දෙමළ සම්මේලන සිද්ධිය සිදුවූයේ, 1974 ජනවාරි මස 3 සහ 9 දිනයන් අතරතුර,  යාපනය නගරයෙහිදී පැවැත්වුනු සතරවන ලෝක දෙමළ පර්යේෂණ සම්මේලනය අතරතුරය. පොලිස් ක්‍රියාවන් නිසාවෙන් ජීවිත නවයක් අහිමිවූ අතර, සිවිල් දේපොළ අහිමිවී සිවිල් වැසියන් 50 කට වැඩි ගණනක් දැඩි තුවාල ලැබූහ.

මුල්  ගැටුම
සම්මේලනය අගනුවර  කොළඹදී පවත්වන මෙන් සිරිමාවෝ බණ්ඩාරනායකගේ ශ්‍රීලනිප-ප්‍රමුඛ රජය ඉල්ලා සිටි මුත්  සංවිධායකයන් විසින් එය දෙමළ-ප්‍රමුඛ යාපනය නගරයේදී පවත්වන ලදි.
ජනවාරි 10 දිනදී, සංවිධායකයන් තීරණය කලේ, සංස්කෘතික වැඩසටහනට සහභාගිවූවන්ට ත්‍යාගබෙදා දීම සඳහා මහජන රැස්වීමක් පැවැත්වීමටය. රැස්වූ පිරිස, ගණනින් 10,000 ඉක්මවූ අතර, මාර්ගයඉක්මවා එළිමහන් භූමිය දක්වා පැතිරිණි.

සිද්ධිය 
සිංහල අධිකාරලත් නිලධාරියෙක්වූ,  සහකාර පොලිස් අධිකාර් චන්ද්‍රෙස්කර, 40 කට අධික කැරළි-මර්දන පොලිස් කණ්ඩායමක් රැගෙන  රැස්වීම පැවති ස්ථානයට පැමිනියේය. දැන්වීමකින් තොරව හදිසියේ සිදුවූ මෙම ආගමනය නිසා උත්සවයෙහි ව්‍යාකූල ලෙසින් කඩාකප්පල්වීම ඇරඹිණි.

යකඩ හෙල්මට් පැළඳ, ජීප් රථයෙහි සහ ට්‍රක් රථයෙහි නැගි පොලිසිය සෙනග අතරින් සෙමින් ඉදිරියට ඇදී ගියේ සෙනගට ඉවත් වන ලෙස නියෝග කරමිනි. ඉන්දියාවෙන් පැමිණි කීර්තිමත් දෙමළ විද්වතෙකුවූ නයිනා මොහමඩ් ඒ වන විට කතාවක් පවත්වමින් සිටි අතර, සෙනග පිරී ඉතිරී ගොස් සිටි බැවින්, පොලිසියට තවදුරටත් ඉදිරියට ගමන් කල නොහැකි විය. .රයිෆල්, කඳුළු-ගෑස් බෝම්බ, බැටන් පොලු සහ වේවැල්පළිහ වලින් සන්නද්ධව සිටි පොලිස්භටයෝ ඉක්බිතිව සිදුකලේ ඔවුන්ගේ ගමන් මග අහුරා සිටි අයට ප්‍රහාර එල්ල කිරීමයි.  මෙහි ප්‍රතිඵලය වූයේ සියළු අත සියළු දෙයට එල්ල වුනු  පොලිස් ප්‍රහාරයෙන් මිදීමට කලබලවී දිව යාම විය.සමහරෙක් දිව ගොස් කොටුව පසෙක වූ දිය අගලට පැන්නේ ප්‍රහාරයෙන් මිදීමටය.

වෙඩි වරුසාවට ලක්වූ උඩිස් විදුලි කම්බි කඩා වැටුණි.දමා ගැසූ කඳුළු-ගෑස් බෝම්බයක් නොපිපිරීම නිසා පොලිස් නිලධාරියෙක් විදුලි කම්බි වෙතට වෙඩි තැබීම නිසා ගිනිගත් කම්බි වලල්ලක් ඔහු වෙත කඩා වැටුණි. සම්මේලනයට සහභාගී වූ විදේශ නියෝජිතයන්ද සහතික කලේ පොලීසිය අහසට වෙඩි තැබූ බවයි..

සිවිල් වැසියන් සත් දෙනෙක් විදුලි සැර වැදීම නිසා මිට ගියහ. ඔවුන් වෙත එල්ලවූ පොලිස් පහර දීම‍ට ලක්වූ අනෙක් කිහිපදෙනෙක් උග්‍ර තුවාල ලැබූහ.

රජයේ ප්‍රතිචාරය
මෙම සිද්ධියට සම්බන්ධවූ පොලිස් නිලධාරින් හට තරවටු කරනු වෙනුවට රජය විසින් ඔවුන්ට උසස් වීම් ලබා දෙන ලදි.

1974 ජනවාරි 10 දිනදී සිදුවූ අවාසනාවන්ත සිදුවීම පිළිබඳ පරික්ෂණ කමිටුවේ වාර්තාව 1974 පෙබරවාරි 18 දිනදී ප්‍රනාශයට පත් කරන ලද අතර එහි වූයේ ,

උරුමවූ ප්‍රතිඵලය
අප්පාපිල්ලේ අමිර්තලිංගම් පැවසුවේ  

පළිගැනීමක් ලෙසින් දෙඊවිකො විසින් යාපනයේ  ශ්‍රීලනිප පුරපති, ඇල්ෆ්‍රඩ් දුරෙයිඅප්පා  ඝාතනය කිරීමත් හා සමගම තරුණ පිරිස අතර සටන්කාමිත්වය ඇවිලී  ශ්‍රී ලාංකික සිවිල් යුද්ධ යුගයක් වෙතට තල්ලුවීමේ ඇරඹුමට මෙම සිද්ධිය පුරෝධාවකය විය.

මෙයද බලන්න
 ශ්‍රී ලාංකික රජයේ හමුදා වෙතට ආරූඨ කෙරුණු ප්‍රහාර ලැයිස්තුව
 දෙඊවිකො වෙතට  ආරූඨ කෙරුණු ප්‍රහාර ලැයිස්තුව
 ශ්‍රී ලංකාවේ සමූලඝාතන ලැයිස්තුව

ආශ්‍රිත

දේශපාලන  අවරෝධනය
ශ්‍රී ලංකාවේ දේශපාලනය
ශ්‍රී ලංකාව තුල 1974 වසර
 1974දී සිදුවූ සමූලඝාතන
ශ්‍රී ලංකා පොලීසිය
ශ්‍රී ලංකාවේ සිදුවූ සිවිල් ජනයා සමූලඝාතන
ශ්‍රී ලාංකික දෙමළ ජනයා සමූලඝාතනය
1990 ශ්‍රී ලාංකික පොලිස් නිලධාරින් සමූලඝාතනය

1990 ශ්‍රී ලාංකික පොලිස් නිලධාරින් සමූලඝාතනය යනු, 1990 ජූනි 11 දින සිදුවූ  ශ්‍රී ලාංකික පොලිස් නිලධාරි සමූල ඝාතනයකි. බෙදුම්වාදී  සංවිධානයක්වූ , දෙමළ ඊළාම් විමුක්ති කොටි සංවිධානයේ සාමාජීකයන් විසින්,   ශ්‍රී ලංකාවේ නැගෙනහිර පළාතේ අවිනොදැරූ  ශ්‍රී ලංකා පොලිස් නිලධාරින්  600 කට වැඩි ගණනක් ඝාතනය කල බවට ප්‍රෝක්ත කෙරෙයි. සමහරක් වාර්තා ඇස්තමේන්තු කරනුයේ මරා දැමුනු සංඛ්‍යාව  774 ක් බවයි.

පසුබිම

ඉන්දියානු මැදිහත්වීම 
ඉන්දු-ශ්‍රී ලංකා ගිවිසුම ප්‍රකාර, ඉන්දියානු සාම සාධක හමුදාව (අයිපීකේඑෆ්) 1987 ජූලි මසදී ශ්‍රී ලංකාවට පැමිණියහ. රට තුලඔවුන් ක්‍රියාත්මකව සිටීම,  ශ්‍රී ලාංකික මහජනයාගේ සහ දේශපාලනඥයන්ගේ සතුට ගෙන දුන් කරුණක් නොවීය. 1989 ජනවාරි මසදී, ජනාධිපති රණසිංහ ප්‍රේමදාසගේ රජය බලයට පත් විය. ජනාධිපති ප්‍රේමදාසගේ මුල් අදහස වූයේ, රටෙහි උතුරු හා නැගෙනහිර ප්‍රදේශ වල රෞද්‍ර බෙදුම්වාදී මෙහෙයුමක් දියත් කර සිටි දෙඊවිකො සංවිධානය හා සමගින් සාම සැලසුමක් වෙත පැමිණීමය. ශ්‍රී ලංකාව තුල ඉන්දියානු රැඳීසිටීම පිළිබඳ ප්‍රේමදාස මහතා හෝ සතුටට පත් නොවීය. 1989 ජූනි මාසයේදී, ඔහු දෙඊවිකො සංවිධානය හා සමගින්  සටන් නැවැත්වීමේ ගිවිසුමකට එළඹියේය. එහි නායකත්වය හා සමගින් හොඳ හිත දිනාගැනීමේ ප්‍රයත්නයක් ලෙසින්, ‍ප්‍රේමදාස මහතා විසින් හම සංවිධානයට විශාල ප්‍රමාණයක් අවි ලබා දුන්නේ (ඔවුන්ගේ ඉල්ලීම පරිදී), අයිපීකේඑෆ් හා සමග සටන් කිරීම සඳහාය.  අයිපීකේඑෆ් යළි සිය රට යා යුතු බව 1989 වසර අගභාගය වන විට  ප්‍රේමදාස මහතා ඉල්ලා සිටියේ දැඩි මහජන මතය නිසාය. ඉන්දියානු අග්‍රාමාත්‍යය විශ්වනාත් ප්‍රතාප් සිං මෙයට එකඟවී සිය හමුදා ඉවත් කර ගති.

සාම සාකච්ඡා බිඳවැටීම 
මේ අතර, විදේශ කටයුතු ඇමති  අබ්දුල් කාදර් ෂාහුල් හමීඩ් නායකත්වය දැරූ ශ්‍රී ලාංකික රජයේ දූත පිරිසක් විසින් දෙඊවිකො සංවිධානය හා සමගින් සාම සාකච්ඡා පවත්වන ලදි.

වැඩිදුර කියවීම් 
 ගුණරත්න, රොහාන්. (1998). ශ්‍රී ලංකාස් එත්නික් ක්‍රයිසිස් ඇන්ඩ් නැෂනල් සෙකියුරිටි, කොළඹ: ගැටුම් පර්යේෂණය පිළිබඳ දකුණු ආසියානු ජාලය. ISBN 955-8093-00-9
 ගුණරත්න, රොහාන්. (ඔක්තොම්බර් 1, 1987). වෝ ඇන්ඩ් පීස් ඉන් ශ්‍රී ලංකා: විත් අ පෝස්ට් -එකෝර්ඩ් රිපෝට් ෆ්‍රොම් ජැෆ්නා, ශ්‍රී ලංකාව: මුලික අධ්‍යයන ආයතනය. ISBN 955-8093-00-9
 මුණසිංහ, සරත්. (2000). අ සෝල්ජර්ස් වර්ෂන්, ශ්‍රී ලංකාව: වෙළෙඳපොළ තොරතුරු පද්ධති. ISBN 955-97130-0-0
 සෙනෙවිරත්න, ටාසී. (2011). හියුමන් රයිට්ස් ඇන්ඩ් පලීසිං – රෙමිනිසන්සර්ස් ඔෆ් මයි පලීස් ඩේස්
 ගුණසේකර, එස්.එල්. (නොවැම්බර්  4, 2003). ද වේජර්ස් ඔෆ් සින්, ISBN 955-8552-01-1
 ගුණසේකර, එස්.එල්. (1996). ටයිගර්ස් මොඩරේට්ස් ඇන්ඩ් පැන්ඩෝරාද් පැකේජ්, ශ්‍රී ලංකා නිදහස් පක්ෂය. ISBN 955-8552-01-1

ආශ්‍රිත

බාහිර සබැඳි 
දෙයාර් ආර් 600 ප්ලස්  (මර්ඩර්ඩ් ) පලීස් ඔෆිසර්ස් ඉන්සයිඩ් ද වන් යූ සී ටුඩේ

ශ්‍රී ලංකාවේ ඉතිහාසය
යුද්ධ සිරකරුවන් සමූලඝාතනය
ශ්‍රී ලංකාවේ මානව හිමිකම් අපයෙදුම්
ශ්‍රී ලංකාව තුල 1990 වසර
දෙමළ ඊළාම් විමුක්ති කොටි
දෙවන ඊළාම් යුද්ධය තුලදී දෙමළ ඊළාම් විමුක්ති කොටි ප්‍රහාර
1990 වසරේදි සිදුවූ සමූලඝාතන
සිංහලයන් සමූලඝාතනය කිරීම
ශ්‍රී ලාංකික මුස්ලිම්වරුන් සමූලඝාතනය කිරීම
2008 පොල්ගොල්ල බස් බෝම්බ ප්‍රහාරය

2008 පොල්ගොල්ල බස් බෝම්බ ප්‍රහාරය යනු එම වසරේ ජුනි 6 වන දිනදී දෙමළ ඊළාම් විමුක්ති කොටි විසින් මහනුවර පොල්ගොල්ල මගී බස් රථයක් තුල පුපුරුවා හරින ලද, පාර්සල් බෝම්බ ප්‍රහාරයකි. පිපිරීම නිසා දෙදෙනෙකු මිය ගොස් තවත් 20 දෙනෙකු පමණ තුවාල ලැබූහ.

ශ්‍රී ලංකා රජය සහ ජාත්‍යන්තර ක්ෂමා සංවිධානය මෙම ප්‍රහාරය සිදුකිරීම සම්බන්දයෙන් එල්ටීටීඊ (LTTE) සංවිධානයට චෝදනා කරන ලදී.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර